b'\n_START_ARTICLE_\nLojze Bren\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nMedicino je \xc5\xa1tudiral v Gradcu in Pragi, kjer je 1921 tudi doktoriral. Iz stomatologije se je v letih 1921\xe2\x88\x921923 specializiral na Dunaju. Pred 2. svetovno vojno je imel v Ljubljani zasebno ambulanto. V letih 1951\xe2\x88\x921965 pa je bil predavatelj na Medicinski fakulteti v Ljubljani in predstojnik Katedre za ustne bolezni in parodontologijo. Napisal je u\xc4\x8dbenik in ve\xc4\x8d strokovnih sestavkov, poro\xc4\x8dil in recenzij. Pomemben je njegov prispevek o vplivu prikritega vnetja mo\xc5\xbeganov na razvoj paradentoze. Bil je tudi urednik Zobozdravstvenega vestnika (1945-1951).'